b"\n_START_ARTICLE_\nKapudan pa\xc5\xa1a\n_START_PARAGRAPH_\nKapudan pa\xc5\xa1a (osmansko tur\xc5\xa1ko \xd9\x82\xd9\xbe\xd9\x88\xd8\xaf\xd8\xa7\xd9\x86 \xd9\xbe\xd8\xa7\xd8\xb4\xd8\xa7\xe2\x80\x8e, kapudan pa\xc5\xa1a, sodobno tur\xc5\xa1ko kaptan pa\xc5\x9fa), znan tudi kot kapudan-\xc4\xb1 derya (osmansko tur\xc5\xa1ko \xd9\x82\xd9\xbe\xd9\x88\xd8\xaf\xd8\xa7\xd9\x86 \xd8\xaf\xd8\xb1\xdb\x8c\xd8\xa7, sodobno tur\xc5\xa1ko kaptan-\xc4\xb1 derya, kapitan morja), je bil vrhovni komandant vojnega ladjevje Osmanskega cesarstva. Pozimi je bil njegov sede\xc5\xbe obi\xc4\x8dajno v Galati ali na Galipoliju, v drugem delu leta pa je bil obi\xc4\x8dajno na plovbi. Naziv kapudan pa\xc5\xa1a je bil dokazano v rabi \xc5\xa1ele po letu 1567. Pred tem sta se za komandanta ladjevja uporabljala naziva derya bey (beg morja) and re'is kapudan (glavni kapitan)._NEWLINE_Naziv derya bey je bil kot uraden naziv v dr\xc5\xbeavni hierarhiji prvi\xc4\x8d podeljen med vladanjem Bajazida I. (vladal 1489-1403). Po osvojitvi Konstantinopla leta 1453 je Mehmed II. (vladal 1444-1446 in 451-1481) povi\xc5\xa1al Baltao\xc4\x9flu Sulejman bega za njegove zasluge v boju z Bizantinci v Zlatem rogu povi\xc5\xa1al na polo\xc5\xbeaj sand\xc5\xbeak bega. Baltao\xc4\x9flu je dobil v upravljanje sand\xc5\xbeak Gelibolu (Galipoli), kjer je bila glavna baza osmanskega vojnega ladjevja, Galato, ki je bila pred osvojitvijo genovska kolonija, in Izmit, ki je davke namesto z denarjem pla\xc4\x8deval z lesom za gradnjo ladij._NEWLINE_Po velikih uspehih komandanta ladjevja Hajredina Barbarose so polo\xc5\xbeaj kapudan pa\xc5\xa1e leta 1535 dvignili na raven beglerbega in vezirja in k njegovemu ozemlju dodali ejaleta Arhipelag in Al\xc5\xbeirija. Njegovi nasledniki so njegove posesti obdr\xc5\xbeali, njihov rang pa se je za ve\xc4\x8d stoletij zni\xc5\xbeal na rang vezirja z dvema konjskima repoma._NEWLINE_Uradna rezidenca kapudan pa\xc5\xa1e je bil Divanlhane v cesarskem arzenalu v Zlatem rogu, vendar je bil zaradi upravljanja ejaleta Arhipelag in obiskov drugih ejaletov pogosto odsoten. Njegov polo\xc5\xbeaj je bil eden od najmo\xc4\x8dnej\xc5\xa1ih in najpresti\xc5\xbenej\xc5\xa1ih v Osmanskem cesarstvu. Evlija \xc4\x8celebi je poro\xc4\x8dal, da je imel letne dohodke 885.000 srebrnih ak\xc4\x8d. Dodatni dohodki, ki so v 18. in 19. stoletju dosegali 300.000 kuru\xc5\x9fev, so pritekali od najemnin za obdelovalno zemljo na \xc5\xa1tevilnih egejskih otokih (iltizam)._NEWLINE_Polo\xc5\xbeaj je dosegel vi\xc5\xa1ek v 16. stoletju, ko je osmansko ladjevje pod poveljstvom ve\xc4\x8d zaporednih uspe\xc5\xa1nih kapudanov doseglo absolutno prevlado na Sredozemskem morju. Polo\xc5\xbeaj kapudan pa\xc5\xa1e, na katerega so bili teoreti\xc4\x8dno lahko imenovani samo aktualni admirali (kapudan-i h\xc3\xbcmayn), vodje cesarskega arzenala (tersane keth\xc3\xbcdasi) ali v skrajnem primeru sand\xc5\xbeakbegi Rodosa, so na prelomu 17. stoletja postopoma za\xc4\x8deli zasedati dvorni izbranci in/ali osebe s pomanjkljivimi izku\xc5\xa1njami v vojskovanju na kopnem in na morju in osmansko ladjevje je za\xc4\x8delo propadati._NEWLINE_Ejaletu Arhipelag se je med tanzimatskimi reformami leta 1848 zni\xc5\xbeal polo\xc5\xbeaj in ga podelil valiju Rodosa. Kapudan pa\xc5\xa1e so obdr\xc5\xbeali svoj polo\xc5\xbeaj, vendar so postali samo voja\xc5\xa1ki uslu\xc5\xbebenci._NEWLINE_Do 13. marca 1867, ko so polo\xc5\xbeaj ukinili, je imelo Osmansko cesarstvo 161 kapudanov. Namesto kapudana so uvedli polo\xc5\xbeaj ministra pomorstva (bahriye naz\xc4\xb1r\xc4\xb1), katerega so 1877 zamenjali s komandantom ladjevja."